East African Community
Store norske leksikon,Historie,Verdens historie og samtidshistorie,Afrika,Afrikas historie
East African Community (EAC) er en østafrikansk økonomisk samarbeidsorganisasjon, grunnlagt i 1967 gjennom en avtale mellom Kenya, Uganda og Tanzania. Formålet var å sikre en balansert økonomisk utvikling i de tre landene og styrke de gjensidige økonomiske, handelsmessige og industrielle forbindelser.
Fellesskapet var et resultat av en prosess som ble innledet i 1917 da kolonimakten Storbritannia etablerte en tollunion mellom Kenya og Uganda, som Tanganyika sluttet seg til i 1927. EAC brøt sammen i 1977, men organisasjonen ble gjenopprettet i 2000. De tre medlemslandene vedtok i 2003 en tollunion. I 2009 ble Burundi og Rwanda medlemmer av organisasjonen. Sør-Sudan har vært medlem siden 2016. Les mer i Store norske leksikon Øst-Afrika økonomi og næringsliv i Afrika